stanford-oval/wikipedia huggingface dataset:
Plecturocebus aureipalatii
ลักษณะ

ทีทีมาดีดีมีลักษณะเด่นคือ ขนสีส้ม-น้ำตาล, มงกุฎสีทอง (golden crown), ปลายหางสีขาว, มือและตีนสีแดงเข้ม เช่นเดียวกับทีทีชนิดอื่น ๆ ทีทีมาดีดีเป็นสัตว์ผัวเดียวเมียเดียวและมีคู่เดียวตลอดชีวิต โดยทั่วไปตัวผู้มีหน้าที่ในการแบกเอาลูกอ่อนติดตัวจนกว่ามันจะสามารถออกไปใช้ชีวิตเองได้
การค้นพบ

นักชีววิทยาชาวอังกฤษ โรเบิร์ท วอลเลซ (Robert Wallace) สมาชิกของสมาคมอนุรักษ์สัตว์ป่าและนักชีววิทยาชาวโบลิเวีย ฮัมแบร์โต โกมเมซ (Humberto Gómez) รายงานว่าพบเห็นลิงนี้ครั้งแรกในปี ค.ศ. 2000 ขณะกำลังศึกษาเกี่ยวกับสัตว์ในอุทยานแห่งชาติมาดีดี และได้รับการประกาศยืนยันเป็นชนิดที่ถูกค้นพบใหม่ในปี ค.ศ. 2006 ทีมสำรวจภาคพื้นประกอบด้วย Annika M. Felton, Adam Felton และ Ernesto Cáceres เป็นนักวิจัยกลุ่มแรกที่สามารถบันทึกภาพเคลื่อนไหวของทีทีชนิดนี้ วอลเลซและทีมงานของเขา รวมถึงสมาคมฯ ตัดสินใจนำเอาชื่ออกประมูลแทนที่จะตั้งชื่อชนิดด้วยตนเอง สิทธิในการตั้งชื่อถูกนำออกประมูลโดยเงินที่ได้รับจะนำไปมอบให้กับ FUNDESNAP (Fundación para el Desarrollo del Sistema Nacional de Áreas Protegidas) องค์การไม่แสวงผลกำไรที่มีหน้าที่ในการดูแลอุทยานแห่งชาติมาดีดี ธุรกิจคาสิโนออนไลน์ GoldenPalace.com หนึ่งในมากกว่าหลายสิบผู้ประมูลชนะการประมูลไปด้วยมูลค่า 650,000 ดอลลาร์สหรัฐ และใช้สิทธิ์การตั้งชื่อในการตั้งชื่อลิงตามชื่อธุรกิจของตน
แหล่งข้อมูลอื่น

"เว็บทางการของลิงโกลเดนพาเลซ" โดย GoldenPalace.com
แม่แบบ:Pitheciidae nav
| การแยกแยะหน่วยอนุกรมวิธาน |
| --- | --- |
Plecturocebus aureipalatii:  Wikidata: Q56088124  Wikispecies: Plecturocebus aureipalatii  BioLib: 1188792  GBIF: 9494739  iNaturalist: 738200  ITIS: 1025132  IUCN: 136815 
Callicebus aureipalatii:  Wikidata: Q1206291  ARKive: callicebus-aureipalatii  EoL: 7215634  GBIF: 5786478  ITIS: 944175  Species+: 6454
ดาส โบท

| ดาส โบท |
| --- | --- |
กำกับ: วูล์ฟกัง ปีเตอร์เซน
เขียนบท: วูล์ฟกัง ปีเตอร์เซน (บทภาพยนตร์) โลทาร์-กุนเทอร์ บุชไฮม์ (นวนิยาย)
อำนวยการสร้าง: กุนเทอร์ โรห์บาจ
นักแสดงนำ: เยือร์เกิน พร็อคโน เฮอร์เบิร์ต โกรนเมเยอร์ เคลาซ์ เวนเนมานน์
ผู้บรรยาย: เฮอร์เบิร์ต โกรนเมเยอร์
กำกับภาพ: Jost Vacano
ตัดต่อ: Hannes Nikel
ดนตรีประกอบ: Klaus Doldinger
ผู้จัดจำหน่าย: Columbia Pictures
วันฉาย: 17 กันยายน ค.ศ. 1981 (เยอรมนีตะวันตก)
ความยาว: 150 นาที (ฉบับฉายในโรง) 209 นาที (ฉบับผู้กำกับ) 293 นาที (ฉบับ original uncut) 330 นาที (ฉบับฉายทางโทรทัศน์ ปี 1985)
ประเทศ:  เยอรมนีตะวันตก
ภาษา: ภาษาเยอรมัน
ทุนสร้าง: 35 ล้านมาร์กเยอรมัน
ดาส บูท (เยอรมัน: Das Boot; อังกฤษ: The Boat; ฉายในประเทศไทยในปี พ.ศ. 2525 ใช้ชื่อว่า อู 96 นรกใต้สมุทร) เป็นภาพยนตร์ภาษาเยอรมันที่ออกฉายในปี พ.ศ. 2524 กำกับโดยวูล์ฟกัง ปีเตอร์เซน  สร้างจากนวนิยายในชื่อเดียวกับภาพยนตร์ ที่ตีพิมพ์ในปี พ.ศ. 2520 เขียนโดยโลทาร์-กุนเทอร์ บุชไฮม์ นักข่าวสงครามที่มีหน้าที่สังเกตการณ์ ถ่ายภาพและเขียนสารคดีสำหรับใช้ในการโฆษณาชวนเชื่อ บนเรือดำน้ำอู 96 ของเยอรมนี ในยุทธบริเวณมหาสมุทรแอตแลนติก ระหว่างสงครามโลกครั้งที่สอง
ภาพยนตร์กล่าวถึงภารกิจของเรืออู 96 ที่ปฏิบัติการทำลายขบวนเรือสินค้าของอังกฤษแถบทะเลเมดิเตอเรเนียนและมหาสมุทรแอตแลนติก ก่อนจะถูกกองเรือของอังกฤษโจมตีจนเสียหายอย่างหนักระหว่างเล็ดลอดผ่านช่องแคบยิบรอลตา  เพื่อไปเทียบท่าเพื่อเติมน้ำมันและเสบียงอาหารที่ลา โรเชล ประเทศฝรั่งเศส  และถูกเครื่องบินทิ้งระเบิดฝ่ายสัมพันธมิตรจมลงขณะจอดอยู่ที่ท่าเรือ ในวันคริสต์มาส พ.ศ. 2484
ปีเตอร์เซนนำเสนอภาพยนตร์ผ่านมุมมองของโลทาร์-กุนเทอร์ บุชไฮม์ (รับบทโดย เฮอร์เบิร์ต โกรนเมเยอร์) โดยเน้นถึงความเป็นอยู่ของลูกเรือขณะใช้ชีวิตอยู่ในเรือดำน้ำ รวมไปถึงความเครียด ความอึดอัด ความหวาดกลัวขณะทำการรบใต้น้ำ ภาพยนตร์ใช้เวลาถ่ายทำนานถึงสองปี ใช้กล้องมือถือติดตามถ่ายทำนักแสดงที่ใช้ชีวิตอยู่ในฉากเป็นเวลานานหลายเดือน โดยไม่มีโอกาสได้ออกมาอยู่กลางแจ้ง หนวดเครา สีผิวที่ซีดเซียวเนื่องจากไม่ถูกแสงแดด รวมถึงอาการอิดโรยของนักแสดงในภาพยนตร์ก็เป็นไปตามธรรมชาติ ไม่ได้ใช้การแต่งหน้าแต่อย่างใด
ภาพยนตร์สร้างด้วยงบประมาณสูงถึง 35 ล้านมาร์กเยอรมัน เนื่องจากผู้กำกับต้องการให้มีความสมจริงในทุกด้าน นับเป็นภาพยนตร์ที่ใช้ทุนสร้างสูงสุดเป็นอันดับสองของเยอรมนี รองจาก เมโทรโพลิส ภาพยนตร์ของฟริตซ์ แลงที่ออกฉายในปี พ.ศ. 2470  ในการถ่ายทำภาพยนตร์ ปีเตอร์เซนได้รับคำปรึกษาจากไฮน์ริช เลห์มาน-วิลเลนบร็อก อดีตกัปตันเรืออู 96 ลำเดียวกับที่กล่าวถึงในภาพยนตร์  และฮานส์-โจอาคิม ครุก อดีตต้นเรือ อู 219
ภาพยนตร์ได้รับเสนอชื่อเข้าชิง 6 รางวัลออสการ์ ในสาขาบทภาพยนตร์ดัดแปลง ผู้กำกับภาพยนตร์ยอดเยี่ยม การถ่ายภาพ การตัดต่อ การตัดต่อเสียง และเทคนิคพิเศษด้านเสียง  ภาพยนตร์ได้รับการยอมรับว่าเป็นภาพยนตร์เกี่ยวกับเรือดำน้ำที่ดีที่สุด
แหล่งข้อมูลอื่น

เว็บไซต์ทางการ
Das Boot ที่อินเทอร์เน็ตมูวีเดตาเบส
อู 96 ขณะออกจากท่าเมื่อวันที่ 23 มีนาคม 1942
กัปตันไฮน์ริช เลห์มาน-วิลเลนบร็อก ในปี 1941
กล้องเพอริสโคปในห้องบังคับการ อู 96
กัปตันวิลเลนบร็อก ในปี 1942
แผนผังเรืออู Type VIIc แบบเดียวกับ อู 96
ท่าเทียบเรือดำน้ำที่เมือง La Rochelle ประเทศฝรั่งเศส ที่อู 96 ถูกทิ้งระเบิดจมลงในภาพยนตร์
เรืออู 995 Type VIIc แบบเดียวกับในภาพยนตร์ จัดแสดงที่เมืองคีล ประเทศเยอรมนี
W-B-X (ดับเบิล-โบวล์ เอ็กซ์ตรีม)

"W-B-X (ดับเบิล-บอยล์ด เอ๊กซ์ตรีม)" (อังกฤษ: W-B-X (W-Boiled Extreme)) เป็นเพลงของนักร้องป๊อบชาวญี่ปุ่น อายะ คามิคิ และTAKUYA วางจำหน่ายในวันที่ 11 พฤศจิกายน ค.ศ. 2009 ซึ่งเป็นเพลงเปิดสำหรับภาพยนตร์ญี่ปุ่นแนวโทคุซัทสึ ในซีรีส์มาสค์ไรเดอร์ เรื่องมาสค์ไรเดอร์ดับเบิล
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "W-B-X (W-Boiled Extreme)" | 3:19 |
| 2. | "W-B-X Hard Boiled Jazz Edit." | 3:53 |
| 3. | "W-B-X (W-Boiled Extreme) (Instrumental)" | 3:18 |
| ลำดับ | ชื่อเพลง | ยาว |
| --- | --- | --- |
| 1. | "W-B-X (Video Boiled Extreme)" |   |
แหล่งข้อมูลอื่น

Kamen Rider Double เก็บถาวร 2020-02-24 ที่ เวย์แบ็กแมชชีน at Avex Group
Aya Kamiki's discography เก็บถาวร 2010-02-09 ที่ เวย์แบ็กแมชชีน at Avex Trax
Rider Sound at Avex Group
Home ความรัก ความสุข ความทรงจำ

| Home ความรัก ความสุข ความทรงจำ |
| --- | --- |
ใบปิดภาพยนตร์
กำกับ: ชูเกียรติ ศักดิ์วีระกุล
บทภาพยนตร์: ชูเกียรติ ศักดิ์วีระกุล นวพล ธำรงรัตนฤทธิ์
อำนวยการสร้าง: สหมงคลฟิล์ม อินเตอร์เนชั่นแนล
นักแสดงนำ: จุฑาวุฒิ ภัทรกำพล กิตติศักดิ์ ปฐมบูรณา เพ็ญพักตร์ ศิริกุล ทิพปภา แซ่โง้ว ณัฐพงษ์ อรุณเนตร์ เรืองศักดิ์ ลอยชูศักดิ์ ศิรพันธ์ วัฒนจินดา วิชญ์วิสิฐ หิรัญวงษ์กุล พุทธชาด พงศ์สุชาติ สุพจน์ จันทร์เจริญ
ดนตรีประกอบ: วิชญ์วิสิฐ หิรัญวงษ์กุล
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 19 เมษายน พ.ศ. 2555
ประเทศ:  ไทย
ภาษา: ไทย
ข้อมูลจากสยามโซน
Home ความรัก ความสุข ความทรงจำ (อังกฤษ: Home) เป็นภาพยนตร์ไทยแนววีรคติ และดรามา กำกับโดย ชูเกียรติ ศักดิ์วีระกุล และออกฉายในโรงภาพยนตร์ในวันที่ 19 เมษายน พ.ศ. 2555 ภาพยนตร์ทำรายได้ 16,264,951 บาท
เนื้อเรื่องโดยย่อ

คืนสุดท้ายก่อนจบจากโรงเรียน “เน” (จุฑาวุฒิ ภัทรกำพล) เลือกใช้วันสุดท้ายของชีวิต นักเรียน ม.6 เก็บทุกเรื่องราวความทรงจำลงบนภาพถ่าย จนกระทั่งเขาได้พบกับรุ่นน้อง ม.3 จอมกวน “บีม” (กิตติศักดิ์ ปฐมบูรณา) นักกีฬาบาสของโรงเรียน ที่ย่องมาขอภาพถ่ายสาวสวยในฝันที่ตัวเองแอบชอบจากเน มิตรภาพของทั้งสองที่เกิดขึ้นในค่ำคืนสุดท้ายก่อนจบการศึกษาในสถานที่ที่เป็นเสมือนบ้านหลังที่ 2 ของเด็กทุกคน กับบทสนทนาเรื่องราวต่างๆของช่วงชีวิตที่ผ่านมาในอดีต ทำให้มีอะไรบางอย่างที่เชื่อมถึงกันเกิดขึ้น
ในวันที่ “บัวจัน” (เพ็ญพักตร์ ศิริกุล) ต้องสูญเสียคนรักไปอย่างไม่มีวันกลับ ทุกสิ่งในบ้านเธอจึงต้องกลายเป็นผู้ดูแลทุกอย่าง รวมถึงความรักของหลาน 2 คน “เหว่า” (ณัฐพงษ์ อรุณเนตร์) กับ “ชมภู่” (ทิพปภา แซ่โง้ว) และกระดาษแผ่นเล็กๆที่สามีเขียนไว้ดูต่างหน้า กับความทรงจำดีๆที่ยังอยู่ คำสัญญาที่ให้กันไว้ว่าเราจะอยู่ด้วยกันจนแก่เฒ่า ยิ่งเสมือนเป็นสิ่งตอกย้ำตลอดเวลา บัวจันจะผ่านพ้นและลืมรักครั้งนี้ได้อย่างไร
ก่อนงานวิวาห์จะเริ่มต้นระหว่าง “เสี่ยเล้ง” (เรืองศักดิ์ ลอยชูศักดิ์) นักธุรกิจหนุ่มชาวใต้ และ “ปรียา” (ศิรพันธ์ วัฒนจินดา) ว่าที่เจ้าสาว ที่กลับมาจัดงานแต่งงานที่เชียงใหม่ โดยมีน้องชาย “เลี่ยม” (วิชญ์วิสิฐ หิรัญวงษ์กุล) และ “น้าอร” (พุทธชาด พงศ์สุชาติ) อาสาเป็นผู้จัดงานแต่งให้สมดังใจของเธอ แต่การกลับมาบ้านครั้งนี้ ทำให้ปรียาได้พบกับ “พี่เป๊ก” (สุพจน์ จันทร์เจริญ) อดีตคนรักครั้งแรกของเธอ ที่เขามาพร้อมกับการทวงถามสัญญาและความรู้สึกดีๆที่เคยมีให้กัน เมื่อความรัก ความทรงจำย้อนกลับมาอีกครั้ง ปรียาจะตัดสินใจเลือกรักและมีความสุขกับใครก่อนวันแต่งงานของเธอครั้งนี้
นักแสดง

เน รับบทโดย จุฑาวุฒิ ภัทรกำพล
บีม รับบทโดย กิตติศักดิ์ ปฐมบูรณา
บัวจัน รับบทโดย เพ็ญพักตร์ ศิริกุล
ชมภู่ รับบทโดย ทิพปภา แซ่โง้ว
เหว่า รับบทโดย ณัฐพงษ์ อรุณเนตร์
เสี่ยเล้ง รับบทโดย เรืองศักดิ์ ลอยชูศักดิ์
ปรียา รับบทโดย ศิรพันธ์ วัฒนจินดา
เลี่ยม (มอส) รับบทโดย วิชญ์วิสิฐ หิรัญวงษ์กุล
น้าอร รับบทโดย พุทธชาด พงศ์สุชาติ
พี่เป๊ก รับบทโดย สุพจน์ จันทร์เจริญ
งานสร้างภาพยนตร์ > บทภาพยนตร์

บทภาพยนตร์ของภาพยนตร์เขียนโดย ชูเกียรติ ศักดิ์วีระกุล และนวพล ธำรงรัตนฤทธิ์ โดยเขียนจากเค้าโครงเรื่องจริงของผู้เขียนส่วนหนึ่ง และเค้าโครงชีวิตจริงจากคนที่ผู้เขียนเจอ โดยผู้เขียนจะนำเค้าโครงที่ได้จดบันทึกไว้ จากนั้นก็ได้นำเค้าโครงส่วนหนึ่งมาเขียนเป็นบทภาพยนตร์
งานสร้างภาพยนตร์ > การประชาสัมพันธ์

การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนเมษายน หลังจากนั้นมีงานเปิดตัวภาพยนตร์ในวันที่ 11 เมษายน พ.ศ. 2555 ณ ลานอินฟินิซิตี้ ชั้น 5 โรงภาพยนตร์พารากอนซีนีเพล็กซ์
แหล่งข้อมูลอื่น

ความรัก ความสุข ความทรงจำ ที่สยามโซน
SERPINB13

เซอร์ปิน บี13 (อังกฤษ: Serpin B13 หรือ SERPINB13) เป็นโปรตีนของมนุษย์ และเป็นโปรตีนสมาชิกลำดับที่ 13 ในเคลดบีของมหาวงศ์เซอร์ปิน (Serpin family B member 13) ถูกถอดรหัสได้โดยยีน SERPINB13 บนโครโมโซมคู่ที่ 18
ดูเพิ่ม

เซอร์ปิน
บรรณานุกรม

Spring P, Nakashima T, Frederick M,  และคณะ (1999). "Identification and cDNA cloning of headpin, a novel differentially expressed serpin that maps to chromosome 18q". Biochem. Biophys. Res. Commun. 264 (1): 299–304. doi:10.1006/bbrc.1999.1453. PMID 10527881.
Nakashima T, Pak SC, Silverman GA,  และคณะ (2000). "Genomic cloning, mapping, structure and promoter analysis of HEADPIN, a serpin which is down-regulated in head and neck cancer cells". Biochim. Biophys. Acta. 1492 (2–3): 441–6. doi:10.1016/s0167-4781(00)00100-7. PMID 11004515.
Abts HF, Welss T, Scheuring S,  และคณะ (2001). "Sequence, organization, chromosomal localization, and alternative splicing of the human serine protease inhibitor gene hurpin (PI13) which is upregulated in psoriasis". DNA Cell Biol. 20 (3): 123–31. doi:10.1089/104454901300068924. PMID 11313015.
Strausberg RL, Feingold EA, Grouse LH,  และคณะ (2003). "Generation and initial analysis of more than 15,000 full-length human and mouse cDNA sequences". Proc. Natl. Acad. Sci. U.S.A. 99 (26): 16899–903. doi:10.1073/pnas.242603899. PMC 139241. PMID 12477932.
Jayakumar A, Kang Y, Frederick MJ,  และคณะ (2003). "Inhibition of the cysteine proteinases cathepsins K and L by the serpin headpin (SERPINB13): a kinetic analysis". Arch. Biochem. Biophys. 409 (2): 367–74. doi:10.1016/S0003-9861(02)00635-5. PMID 12504904.
Welss T, Sun J, Irving JA,  และคณะ (2003). "Hurpin is a selective inhibitor of lysosomal cathepsin L and protects keratinocytes from ultraviolet-induced apoptosis". Biochemistry. 42 (24): 7381–9. doi:10.1021/bi027307q. PMID 12809493.
Gerhard DS, Wagner L, Feingold EA,  และคณะ (2004). "The Status, Quality, and Expansion of the NIH Full-Length cDNA Project: The Mammalian Gene Collection (MGC)". Genome Res. 14 (10B): 2121–7. doi:10.1101/gr.2596504. PMC 528928. PMID 15489334.
Moussali H, Bylaite M, Welss T,  และคณะ (2005). "Expression of hurpin, a serine proteinase inhibitor, in normal and pathological skin: overexpression and redistribution in psoriasis and cutaneous carcinomas". Exp. Dermatol. 14 (6): 420–8. doi:10.1111/j.0906-6705.2005.00300.x. PMID 15885077.
Shellenberger TD, Mazumdar A, Henderson Y,  และคณะ (2006). "Headpin: a serpin with endogenous and exogenous suppression of angiogenesis". Cancer Res. 65 (24): 11501–9. doi:10.1158/0008-5472.CAN-05-2262. PMID 16357159.
Bylaite M, Moussali H, Marciukaitiene I,  และคณะ (2006). "Expression of cathepsin L and its inhibitor hurpin in inflammatory and neoplastic skin diseases". Exp. Dermatol. 15 (2): 110–8. doi:10.1111/j.1600-0625.2005.00389.x. PMID 16433682.
แหล่งข้อมูลอื่น

"Summary for inhibitor I04.017: serpin B13", ฐานข้อมูลออนไลน์ MEROPS สำหรับเปปทิเดส และสารยับยั้งเปปทิเดส, คลังข้อมูลเก่าเก็บจากแหล่งเดิมเมื่อ 23 ธันวาคม 2012
SERPINB13 protein, human ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
บทความนี้รวบรวมข้อมูลจากหอสมุดแพทยศาสตร์แห่งชาติอเมริกัน ซึ่งจัดเป็นสาธารณสมบัติ
| ด ค กเซอร์ปิน |
| --- | --- |
สารยับยั้ง:  แอลฟาวัน-แอนติไคโมทริปซิน  แอลฟาวัน-แอนติทริปซิน  แอลฟาทู-แอนติพลาสมิน  แอนติทรอมบิน  C1-inhibitor  เฮพารินโคแฟกเตอร์ II  Protein C inhibitor  Plasminogen activator inhibitor-1  Plasminogen activator inhibitor-2  สารยับยั้งโปรตีเอสชนิดพึ่งโปรตีนแซด SERPINA1  SERPINA2  SERPINA3  SERPINA4  SERPINA5  SERPINA9  SERPINA14 SERPINB1  SERPINB2  SERPINB3  SERPINB4  SERPINB5  SERPINB6  SERPINB7  SERPINB8  SERPINB9  SERPINB10  SERPINB13 SERPINC1  SERPIND1  SERPINE1  SERPINE2  SERPINE2  SERPINF1  SERPING1  SERPINH1  SERPINI1  SERPINI2 
สารยับยั้งข้ามกลุ่ม:  MENT  SCCA-1  CrmA 
ไม่ใช่สารยับยั้ง:  ฮีทช็อคโปรตีน 47  Maspin  Ovalbumin  SERPINF1  Transcortin  Thyroxine-binding globulin  Angiotensinogen  SERPINF1 
ดูเพิ่ม ความผิดปกติของโปรตีนโกลบินและกลอบูลิน
ดือเรินชไตน์ (ประเทศออสเตรีย)

| ดือเรินชไตน์ |
| --- | --- |
ดือเรินชไตน์มองจากเกไมน์เดออัลเพอ (ฝั่งตะวันออก)
จุดสูงสุด
ความสูง เหนือระดับน้ำทะเล: 1,878 เมตร (6,161 ฟุต)
ความสูง ส่วนยื่นจากฐาน: 809 เมตร (2,654 ฟุต) 
พิกัด: 47°47′N 15°03′E﻿ / ﻿47.783°N 15.050°E﻿ / 47.783; 15.050 
ข้อมูลทางภูมิศาสตร์
ดือเรินชไตน์ที่ตั้งในประเทศออสเตรีย 
ที่ตั้ง: รัฐโลว์เออร์ออสเตรีย ประเทศออสเตรีย
เทือกเขา: ทิวเขาแอลป์อิพส์ทาล
ดือเรินชไตน์ (เยอรมัน: Dürrenstein) เป็นภูเขาในทิวเขาแอลป์อิพส์ทาลในรัฐโลว์เออร์ออสเตรีย อยู่ในเขตเทศบาลลุนทซ์อัมเซ และเป็นหนึ่งในยอดเขาที่สูงที่สุดในบริเวณนี้ โดยมีความสูง 1,878 เมตร
RacCS203

| RacCS203 |
| --- | --- |

การจำแนกชนิดไวรัส 
ไม่ได้จัดลำดับ:: ไวรัส Virus
Realm:: Riboviria Riboviria
อาณาจักร:: Orthornavirae Orthornavirae
ไฟลัม:: Pisuviricota Pisuviricota
ชั้น:: Pisoniviricetes Pisoniviricetes
อันดับ:: Nidovirales Nidovirales
วงศ์:: Coronaviridae Coronaviridae
สกุล:: Betacoronavirus Betacoronavirus
สกุลย่อย:: Sarbecovirus Sarbecovirus
สปีชีส์:: Severe acute respiratory syndrome–related coronavirus

RacCS203 เป็นสายพันธุ์ของไวรัสโคโรนาที่เกี่ยวข้องกับกลุ่มอาการทางเดินหายใจเฉียบพลันรุนแรงซึ่งได้มาจากค้างคาว โดยรวบรวมได้จากค้างคาวมงกุฎยอดสั้นใหญ่ (อังกฤษ: Acuminate Horseshoe Bat) จากแหล่งต่าง ๆ ในประเทศไทย มีพันธุกรรมคล้ายคลึงกับสายพันธุ์ SARS-CoV-2 91.5% และเกี่ยวข้องกับสายพันธุ์ RmYN02 มากที่สุด โปรตีนหนาม (spike) ของมันสัมพันธ์อย่างใกล้ชิดกับโปรตีนหนามของ RmYN02 ซึ่งทั้งสองมีความแตกต่างอย่างมากจากโปรตีนหนามของ SARS-CoV-2
วิวัฒนาการชาติพันธุ์ > ต้นไม้สายวิวัฒนาการ

ต้นไม้สายวิวัฒนาการจัดเรียงบนพื้นฐานของลำดับจีโนมทั้งหมดของสายพันธุ์ SARS-CoV-2 และไวรัสโคโรนาที่เกี่ยวข้องคือ:
ดูเพิ่ม

RaTG13, 96.2% คล้ายคลึงกับ SARS-COV-2
RmYN02, 93.3% คล้ายคลึงกับ SARS-COV-2
SERPINB1

ลิวโคไซต์ อีลาสเตสอินฮิบิเตอร์ หรือ เซอร์ปิน บี1 (อังกฤษ: Leukocyte elastase inhibitor; LEI หรือ serpin B1) เป็นโปรตีนที่พบในมนุษย์ที่ถูกถอดรหัสได้จากยีน SERPINB1 บนโครโมโซมคู่ที่ 6 และจัดเป็นสมาชิกลำดับที่ 1 ในเคลดบี (โอแวลบูมิน) ของมหาวงศ์เซอร์ปิน
LEI ของมนุษย์มี Ortholog ที่พบในหนู คือ โมโนไซต์/นิวโตรฟิล อีลาสเตสอินฮิบิเตอร์ (monocyte/neutrophil elastase inhibitor; MNEI)
หน้าที่

ลิวโคไซต์ อีลาสเตสอินฮิบิเตอร์จัดเป็นสารต้านซีรีนโปรตีเอส (serine protease inhibitor) จากนิวโตรฟิลที่พบได้ในไซโทพลาซึม เมื่อเปรียบเทียบกับซีรีนโปรตีเอสแต่ละชนิดแล้วพบว่า LEI จะมีฤทธิ์ยับยั้งที่จำเพาะต่อ นิวโทรฟิลอีลาสเตส, PR3 และ คาเทพซิน จี ซึ่งโปรตีเอสทั้ง 3 ชนิดนี้ล้วนพบได้ทั่วไปในแกรนูลของนิวโตรฟิล ทั้งนี้ จากการศึกษาพบว่า LEI ทำหน้าที่ช่วยลดการบาดเจ็บของเนื้อเยื่อที่อาจเกิดขึ้นได้ระหว่างกระบวนการอักเสบ ซึ่งเป็นผลมาจากเอนไซม์ซีรีนโปรตีเอสข้างต้น และยังมีบทบาทสำคัญต่อภาวะธำรงดุลของนิวโตรฟิลในหนูไมซ์ด้วย นอกจากนี้ การศึกษาในสัตว์ทดลองที่ติดเชื้อ (เช่น ปอดอักเสบ) พบว่า มีความสัมพันธุ์กันระหว่างการขาด LEI กับความสามารถในการกำจัดเชื้อจุลชีพของเนื้อเยื่อที่ติดเชื้อนั้นๆ จึงอาจพออนุมานได้ว่า LEI มีบทบาทสำคัญในการต้านเชื้อจุลชีพในสัตว์ทดลองดังกล่าว
ดูเพิ่ม

เซอร์ปิน
ดึสเซิลดอร์ฟ

| ดึสเซิลดอร์ฟ  |
| --- | --- |
นคร
 เรียงจากบนตามเข็มนาฬิกา: ทัศนียภาพของดึสเซิลดอร์ฟริมแม่น้ำไรน์, พื้นที่พัฒนานอยเออร์ซ็อลฮ็อฟบริเวณท่าเรือ, หอไรน์ทวร์มและสะพานคเน, ทางเดินริมน้ำ, ดึสเซิลดอร์ฟมารีนา, และถนนชอปปิงเคอนิกส์อาเล
   ธง ตราอาร์ม
ที่ตั้งของดึสเซิลดอร์ฟในรัฐนอร์ทไรน์-เว็สท์ฟาเลิน  
ดึสเซิลดอร์ฟ แสดงแผนที่เยอรมนีดึสเซิลดอร์ฟ แสดงแผนที่รัฐนอร์ทไรน์-เว็สท์ฟาเลิน
พิกัด:  51°14′N 6°47′E﻿ / ﻿51.233°N 6.783°E﻿ / 51.233; 6.783
ประเทศ: เยอรมนี
รัฐ: นอร์ทไรน์-เว็สท์ฟาเลิน
จังหวัด: ดึสเซิลดอร์ฟ
อำเภอ: นครนอกอำเภอ
เขตการปกครอง: 10 เขต (Stadtbezirk), 50 แขวง (Stadtteil)
การปกครอง
 • นายกเทศมนตรี (2020–25) : Stephan Keller (CDU)
 • พรรคที่บริหาร: CDU / Greens
พื้นที่
 • นคร: 217.41 ตร.กม. (83.94 ตร.ไมล์)
ความสูง: 38 เมตร (125 ฟุต)
ประชากร (2020-12-31)
 • นคร: 620,523 คน
 • ความหนาแน่น: 2,900 คน/ตร.กม. (7,400 คน/ตร.ไมล์)
 • เขตเมือง: 1,220,000 คน
 • รวมปริมณฑล: 11,300,000 (ไรน์-รัวร์) คน
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 40210-40629
รหัสโทรศัพท์: 0211, 0203, 02104
ทะเบียนพาหนะ: D
เว็บไซต์: www.duesseldorf.de
ดึสเซิลดอร์ฟ (เยอรมัน: Düsseldorfไฟล์:De-Düsseldorf.ogg) เป็นเมืองหลวงของรัฐนอร์ทไรน์-เว็สท์ฟาเลินในประเทศเยอรมนี ตั้งอยู่บริเวณแม่น้ำไรน์ มีประชากรประมาณ 581,858 คน (พ.ศ. 2549) มีพื้นที่ 217 ตารางกิโลเมตร เฉลี่ย 2,861 คนต่อตารางกิโลเมตร เป็นศูนย์กลางเศรษฐกิจ เขตประชาชนหนาแน่น
ด็อพเพิลเก็งเงอร์

ด็อพเพิลเก็งเงอร์
ด็อพเพิลเก็งเงอร์ (เยอรมัน: Doppelgänger) เป็นความเชื่อ โดย Doppel มีความหมายเดียวกับคำว่า double ในภาษาอังกฤษ แปลได้ว่า "ซ้ำสอง" ส่วนคำว่า Gänger หมายถึง "goer"
มีคำเรียกอีกอย่างว่า evil twin (แฝดปีศาจ) หรือ bilocation (การปรากฏตนในสองสถานที่) ซึ่งมีที่มาจากเรื่องเล่าขานพื้นบ้านของเยอรมัน
นิยามกว้างๆของด็อพเพิลเก็งเงอร์นั้นกล่าวถึงปรากฏการณ์ที่มีการพบเห็นบุคคลผู้หนึ่งในเวลาเดียวกันแต่ต่างสถานที่ ศัพท์นี้ได้ถูกนำมาใช้มากที่สุดกับกรณีของฝาแฝดผู้ชั่วร้าย ซึ่งปรากฏให้เห็นโดยทั่วไปใน วรรณกรรม และ ภาพยนตร์แนวลึกลับต่าง ๆ
โดยทั่วไปแล้วด็อพเพิลเก็งเงอร์ถูกถือว่าเป็นสัญญาณแห่งความโชคร้าย,ความเจ็บป่วย.  ภยันตรายจะเกิดขึ้นหากเพื่อนฝูงหรือเครือญาติได้พบเห็น ในขณะที่การพบเห็นด็อพเพิลเก็งเงอร์ของตนเองจะนำมาซึ่งความตาย
แต่ถึงอย่างไรก็ตาม รายละเอียดที่เกี่ยวข้องกับปรากฏการณ์ดังที่กล่าวมานี้ ไม่จำเป็นจะต้องเป็นไปในรูปแบบที่เฉพาะเจาะจง เนื่องจากเรื่องราวและความเชื่อที่เกี่ยวข้องกับด็อพเพิลเก็งเงอร์ นั้นมีขอบเขตที่กว้างกว่านั้นมาก
ด็อพเพิลเก็งเงอร์ เป็นคำที่ใช้เรียกในกรณีที่ มนุษย์หรือ สิ่งมีตัวตนเหมือนมนุษย์ ซึ่งมีลักษณะภายนอกเหมือนกันกับมนุษย์อีกคนทุกประการ ปรากฏตัวเพิ่มขึ้นมาจากเดิมพร้อมกัน ในช่วงเวลาเดียวกัน
ตามเรื่องราวที่เล่าขานกันมา ด็อพเพิลเก็งเงอร์จะไม่มีเงาของตนเอง รวมทั้งไม่มีภาพสะท้อนบนกระจกหรือผิวน้ำ ซึ่งมันอาจจะให้คำแนะนำบางอย่างกับบุคคลต้นแบบของมันด้วยเจตนาร้าย หรือ การยุแยง เพื่อให้เกิดความเข้าใจผิดต่างๆ อาจจะปรากฏตัวต่อหน้าญาติมิตรเพื่อทำให้เกิดความสับสน และมันอาจจะปรากฏตัวในลักษณะที่สุขภาพแข็งแรงสมบูรณ์ยามที่บุคคลต้นแบบของมันเจ็บไข้ได้ป่วย หรือถ้าหากมนุษย์ตัวจริงมีความคิดที่ไม่ดี,คิดชั่วร้าย  มนุษย์ที่เป็นด็อพเพิลเก็งเงอร์จะกลืนกินความชั่วนั่นมาเก็บไว้ที่ตัวเอง
ยังไม่เป็นที่แน่ชัดว่าปรากฏการณ์ด็อพเพิลเก็งเงอร์นั้นเกิดขึ้นด้วยสาเหตุใด ความเชื่อบางประเภทนั้นยึดหลักที่ว่า "มนุษย์ทุกคนบนโลกจะมีฝาแฝดของตนอยู่" หากแต่บุคคลนั้นเป็นคนดี ฝาแฝดก็จะชั่วร้าย หากบุคคลนั้นเป็นคนชั่วร้าย ฝาแฝดก็จะเป็นไปในทางกลับกัน และการที่ฝาแฝดทั้งสองมาพบกันนั้นจะทำให้ทั้งคู่ต้องพบกับจุดจบของชีวิต บ้างก็เชื่อว่าด็อพเพิลเก็งเงอร์เป็นภูตผีปีศาจในรูปแบบหนึ่ง ที่จะปรากฏตัวขึ้นเพื่อบ่งบอกถึงลางร้าย หากพวกมันไม่ได้นำพามาซึ่งลางร้ายเสียเอง
นอกเหนือไปจากนี้แล้ว บุคคลบางกลุ่มมีความเห็นเกี่ยวกับปรากฏการณ์ที่ว่านี้ ว่าน่าจะเป็นรูปแบบหนึ่งของการใช้พลังจิตที่เรียกว่า "Out-of-Body Experience" หรือ "Astral Projection" ในกรณีนี้มีการกล่าวอ้างว่ามีหลายคนพบเห็นพราหมณ์บางคนได้ปรากฏตัวขึ้นหลายๆสถานที่ในเวลาเดียวกัน ทั้งๆที่พราหมณ์ผู้นั้นกำลังนอนอยู่ ณ. สถานที่อักแห่งหนึ่ง
SERPINB9

เซอร์ปิน บี9 (อังกฤษ: Serpin B9 หรือ SERPINB9) เป็นโปรตีนในมนุษย์ที่ถูกถอดรหัสโดยยีน SERPINB9 บนโครโมโซมคู่ที่ 6
เป็นโปรตีนสมาชิกของมหาวงศ์เซอร์ปิน (serine proteinase inhibitors;serpins) ที่ทำหน้าที่เข้าจับและยับยั้งการทำงานของเอนไซม์ซีรีนโปรตีเอส (serine proteinase) ซึ่งส่งผลต่อกระบวนการต่างๆภายในเซลล์หลายอย่าง อาทิ การจับลิ่มของเลือด, ปฏิกิริยาการตรึงคอมพลีเมนต์, การสร้างเมทริกซ์, การเกิดอะพอพโทซิสของเซลล์
ดูเพิ่ม

เซอร์ปิน
ดีทมาร์ แบร์

ดีทมาร์ แบร์
ดีทมาร์ แบร์ (เยอรมัน: Dietmar Bär; เกิด 5 กุมภาพันธ์ ค.ศ. 1961 ที่ดอร์ทมุนท์) เป็นนักแสดงโทรทัศน์ชาวเยอรมัน
ผลงานที่ได้รับการคัดเลือก

1984: Treffer
1985: Der Formel Eins Film
1985: Männer
1996: Wer hat Angst vorm Weihnachtsmann?
1998: Das Mambospiel The Big Mambo
1998: Kai Rabe gegen die Vatikankiller
2002: Was nicht passt, wird passend gemacht
2003: Männer wie wir
2006: Oh, wie schön ist Panama (speaker)
2007: Unter Freunden (Film der Realschule Bad Gandersheim)
2010: Vorstadtkrokodile 2
ดิเยโก คอนเทนโท

ดิเยโก อาร์มันโด คอนเทนโท (เยอรมัน: Diego Armando Contento) เกิดเมื่อวันที่ 1 พฤษภาคม พ.ศ. 2533 ในเมืองมิวนิก รัฐบาวาเรีย เป็นนักฟุตบอลชาวเยอรมัน ปัจจุบันลงเล่นให้กับสโมสรฟุตบอลไบเอิร์นมิวนิก
แหล่งข้อมูลอื่น

Diego Contento เก็บถาวร 2010-03-28 ที่ เวย์แบ็กแมชชีน at transfermarkt.de (เยอรมัน)
Diego Contento เว็บไซต์ fussballdaten.de (เยอรมัน)
ด็อยท์เชอบังค์

| --- | --- |


ประเภท: บริษัทมหาชนจำกัด
การซื้อขาย:   FWB: DBK  NYSE: DB  
ISIN: DE0005140008
อุตสาหกรรม: การธนาคาร บริการทางการเงิน
ก่อนหน้า: Banco Alemán Transatlántico Deutsche Unionbank Flick Concern Handel-Maatschappij H. Albert de Bary & Co Norddeutsche Bank 
ก่อตั้ง: 10 มีนาคม ค.ศ. 1870
สำนักงานใหญ่:  แฟรงก์เฟิร์ต ประเทศเยอรมนี
พื้นที่ให้บริการ: ทั่วโลก
รายได้: 2.244 หมื่นล้านยูโร (2019)
รายได้จากการดำเนินงาน: 3,390,000,000 ยูโร (พ.ศ. 2564) 
รายได้สุทธิ: 5.265 พันล้านยูโร (2019)
สินทรัพย์: 1.298 ล้านล้านยูโร (2019)
พนักงาน: 87,597 คน (2019)
เว็บไซต์: db.com
ด็อยท์เชอบังค์ (เยอรมัน: Deutsche Bank) หรือ ธนาคารเยอรมัน เป็นธนาคารเพื่อการลงทุนและสถาบันการเงินรายใหญ่ที่สุดของประเทศเยอรมนี มีที่ทำการอยู่ในนครแฟรงก์เฟิร์ต ปัจจุบันธนาคารจดทะเบียนในตลาดหลักทรัพย์สองแห่งได้แก่ตลาดหลักทรัพย์แฟรงก์เฟิร์ตและตลาดหลักทรัพย์นิวยอร์ก
ธนาคารก่อตั้งขึ้นในปีค.ศ. 1870 ที่กรุงเบอร์ลินในฐานะธนาคารพิเศษเพื่อส่งเสริมการค้าระหว่างประเทศและการส่งออกของจักรวรรดิเยอรมัน และถือเป็นผู้มีบทบาทสำคัญในการพัฒนาอุตสาหกรรมของประเทศเยอรมนีตลอดที่ผ่านมา
ปัจจุบันด็อยท์เชอบังค์มีเครือข่ายอยู่ใน 58 ประเทศทั่วโลกในทวีปยุโรป ทวีปอเมริกา และทวีปเอเชีย ในปี 2017–2018 ด็อยท์เชอบังค์ถูกจัดอันดับเป็นธนาคารที่มีทรัพย์สินมากเป็นอันดับ 17 ของโลก และเป็นอันดับ 3 ของทวีปยุโรป
ด็อยท์เชอเทเลอค็อม

| --- | --- |

สำนักงานใหญ่ของด็อยท์เชอเทเลอค็อมในบ็อน
ประเภท: Aktiengesellschaft
การซื้อขาย: FWB: DTE
ISIN: DE0005557508 
อุตสาหกรรม: โทรคมนาคม
ก่อนหน้า: ไปรษณีย์เยอรมนี
ก่อตั้ง: 1 มกราคม 1995; 29 ปีก่อน (1995-01-01) (แปรรูปเป็นเอกชน) 18 พฤศจิกายน 1996; 27 ปีก่อน (1996-11-18) (ไอพีโอ)
สำนักงานใหญ่: บ็อน เยอรมนี
พื้นที่ให้บริการ: ทั่วโลก
บุคลากรหลัก: Timotheus Höttges (ประธานบริหาร) Ulrich Lehner [de] (ประธานคณะกรรมการกำกับดูแล)
ผลิตภัณฑ์: โทรศัพท์บ้าน โทรศัพท์เคลื่อนที่ บรอดแบนด์ โทรทัศน์ดิจิทัล สื่อดิจิทัล บริการไอที Networking Solutions
รายได้:  75.66 พันล้านยูโร (2018)
รายได้จากการดำเนินงาน:  9.16 พันล้านยูโร (2018)
รายได้สุทธิ:  2.2 พันล้านยูโร (2018)
สินทรัพย์:  145.4 พันล้านยูโร (2018)
ส่วนของผู้ถือหุ้น:  22.7 พันล้านยูโร (2018)
เจ้าของ: สาธารณะ (68.1%) รัฐบาลเยอรมนี (31.9%)
พนักงาน: 216,000 คน (2018)
ด็อยท์เชอเทเลอค็อม อาเก (เยอรมัน: Deutsche Telekom AG) เป็นเครือบริษัทข้ามชาติสัญชาติเยอรมันที่ให้บริการด้านโทรคมนาคม มีสำนักงานใหญ่อยู่ที่บ็อน ประเทศเยอรมนี เป็นผู้ให้บริการโทรคมนาคมที่ใหญ่ที่สุดในยุโรปเมื่อวัดจากรายได้ ก่อตั้งขึ้นเมื่อปี ค.ศ. 1995 เมื่อมีการแปรรูปกิจการไปรษณีย์เยอรมนีเป็นเอกชน ปัจจุบันมีบริษัทลูกมากมายทั่วโลกโดยมักใช้ชื่อ ที-โมบายล์
รัฐบาลเยอรมนีเข้าถือหุ้นในบริษัทร้อยละ 14.5 ของหุ้นทั้งหมด (เมษายน ค.ศ. 2020) ส่วนอีกร้อยละ 17.4 เป็นของธนาคาร KfW ของรัฐบาล ปัจจุบันจดทะเบียนในตลาดหลักทรัพย์แฟรงก์เฟิร์ต